EeE

28Februar, 2022

Svim zainteresovanim licima,

**Predmet:**  Ribarska luka - Rt Đerane – Velika plaža (Opština Ulcinj) – Izvještaj o određivanju obima i sadržaja prije studije Procjene uticaja na društvo i životnu sredinu

**Referentni broj:** MNE-MIDAS2-8820-ME-QCBS-CS-19-3.2.10.

Poštovani,

Ministarstvo poljoprivrede, šumarstva i vodoprivrede (MPŠV) sprovodi aktivnosti na razvoju koncepta i idejnog rješenja za izgradnju nove ribarske luke na Rtu Đeran – Velika plaža (Opština Ulcinj) u okviru MIDAS 2 projekta, i trenutno vrši procjenu potencijalnih uticaja luke u skladu sa Zakonom o procjeni uticaja na životnu sredinu (Službeni list Crne Gore, broj. 75/18) i politikama i operativnim procedurama Svjetske Banke u dijelu zaštite životne sredine i društva.

Drugi Projekat institucionalnog razvoja i jačanja poljoprivrede u Crnoj Gori (MIDAS 2), koji se finansira od strane Svjetske Banke, ima za cilj da ojača konkurentnost poljoprivrede i ribarstva u Crnoj Gori kroz pojačanu podršku državnih organa u postupku usklađivanja sa zahtjevima Evropske unije. Osnovna ciljna grupa uključuje lokalne poljoprivrednike i ribare, proizvođače poljoprivrednih i ribarskih proizvoda i udruženja koji će imati koristi od programa grantova i jačanja kapaciteta koje pruža projekat.

Konkretne projektne aktivnosti tiču se gradnje nove ribarske luke na istočnoj strani Rta Đeran pored ulaza u kanal Port Milena. Novi objekat ribarske luke je projektovan na način da će njegov basen i vezovi biti zaštićeni od prodora talasa, dok istovremeno spoljašnja infrastruktura (lukobrani) neće ozbiljno remetiti način kretanja nanosa duž obale (Velike plaže).

Ispitana su dva različita alternativna izgleda Luke. Uzimajući u obzir mišljenje uključenih zainteresovanih strana, poželjna alternativa, koja je prikazana na donjoj slici, će moći bezbjedno da primi do 79 čamaca (60 ribarskih čamaca i 19 čamaca za rekreaciju), uz još 12 čamaca za rekreaciju za potrebe sezonskog veza. U zoni ribarske luke će biti stvorena neophodna zemljana površina kako bi se omogućila laka cirkulacija i manevrisanje manjih kamiona, a na njoj će se nalaziti i hala za rukovanje ribom i hlađenje, kao i 60 ribarskih kabina.



U ovom kontekstu, Konzorcijum - *ROGAN ASSOCIATES S.A. i PASECO SP LTD* organizuje sastanak radi konsultacija sa svim zainteresovanim stranama u vezi planiranog projekta, sa glavnim ciljevima da:

1. Informiše javnost o Projektu;
2. Predstavi rezultate istraživanja kao dio postupka analize koji će biti uzete u obzir tokom sprovođenja Procjene uticaja na društvo i životnu sredinu;
3. Prikupi povratne informacije od prisutnih u vezi sa ovim rezultatima, te razmotri sve opcije i pruži javnosti priliku da podijeli svoja mišljenja o predloženom Projektu.

Javne konsultacije će se održati **9. marta 2022. godine u velikoj sali Opštine Ucinj sa početkom u 11 sati**. Više informacija o samom događaju možete dobiti putem poziva na telefon broj 020482270.

Stojimo na raspolaganju za sva potrebna pojašnjenja.

Srdačno,

M I N I S T A R,

Mr Aleksandar Stijović